

**Lakáscélú helyi támogatás**

**Hatáskör gyakorlója: Kaposvár Megyei Jogú Város Közgyűlésének átruházott hatáskörében a Népjóléti Bizottság**

**Illetékességi terület: Kaposvár városban állandó bejelentett lakcímmel (tartózkodási hellyel) rendelkező, és a külön jogszabályban1 meghatározott személyek közigazgatási területe**

**A kérelem benyújtásának módja:** formanyomtatványon

**Az ellátás célja**: Kaposvár városban állandó bejelentett lakcímmel (tartózkodási hellyel) rendelkező lakosok önálló lakhatásának biztosításához, a szociális körülmények figyelembevételével, a saját erő kiegészítéséhez, első közös lakás vásárlásához, bővítéséhez vagy cseréjéhez illetve építési telek vásárlásához helyi támogatás nyújtható.

Helyi támogatásban – egyéb feltételek mellett – az részesülhet, aki (házastársak esetén mindkét házastárs) kérelmében, illetve az adásvételi szerződésben nyilatkozik arról, hogy a lakáshoz adható egyéb kedvezmények (lakáscélú támogatás, munkáltatói hitel, pénzintézeti hitel) mellett az igényelt támogatással együtt a szükséges saját erő a rendelkezésre áll.

A helyi támogatás formái: vissza nem térítendő támogatás (továbbiakban: támogatás) és a kamatmentes kölcsön (továbbiakban: kölcsön).

**A támogatás mértéke:**

|  |  |  |  |  |  |
| --- | --- | --- | --- | --- | --- |
| **Gyermeklétszám** | A helyi támogatás összegének alakulása  (legfeljebb) | | | | |
| **Lakás építése esetén** | **Új lakás**  **vásárlása esetén** | **Használt lakás vásárlása, lakás bővítése/cseréje esetén** | **Telek vásárlása esetén** | |
| **1 gyermekig a**  **maximális összeg:**  ebből támogatás:  kölcsön: | **670.000,- Ft**  170.000,- Ft  500.000,- Ft | **470.000,- Ft**  170.000,- Ft  300.000,- Ft | **395.000,- Ft**  165.000,- Ft  230.000,- Ft | **330.000,- Ft**  165.000,- Ft  165.000,- Ft | |
| **2 gyermek esetén a**  **maximális összeg:**  ebből támogatás:  kölcsön: | **1.320.000,- Ft**  330.000,- Ft  990.000,- Ft | **900.000,- Ft**  330.000,- Ft  570.000,- Ft | **790.000,- Ft**  330.000,- Ft  460.000,- Ft | **660.000,- Ft**  330.000,- Ft  330.000,- Ft | |
| **3 vagy több gyermek esetén a maximális összeg:**  ebből támogatás:  kölcsön: | **2.000.000,- Ft**  1.000.000,- Ft  1.000.000,- Ft | **1.200.000,- Ft**  1.000.000,- Ft  200.000,- Ft | **1.000.000,- Ft**  500.000,- Ft  500.000,- Ft | **800.000,- Ft** | CSOK 10 esetén  **800.000,- Ft** |
| 500.000,- Ft  300.000,- Ft | 800.000,- Ft  0,- Ft |

Önkormányzati pénzeszközök felhasználásával kialakított építési telek vételéhez kaposvári munkáltató javaslata alapján azon munkavállalója részére, akinek a munkáltató a telek vásárlásához legalább a vételár mindenkori ÁFA-jának megfelelő összeget munkáltatói támogatás formájában biztosította, legfeljebb 5.000.000,-Ft a helyi támogatás összege.

**A kérelemhez csatolni kell:**

1. család jövedelemigazolásait,
2. CSOK/CSOK10-re jogosult kérelmező esetén a bankigazolást,
3. lakásvásárlásnál, telekvásárlásnál és a lakás cseréje esetén az adásvételi szerződést vagy előszerződést és a lakás vagy telek egy hónapnál nem régebbi tulajdoni lapjának másolatát,
4. lakásépítésnél vagy lakásbővítésnél az építési telek egy hónapnál nem régebbi tulajdoni lapjának másolatát, az építésfelügyeleti hatóság tájékoztatását arról, hogy az egyszerű bejelentéshez kötött építési tevékenység bejelentése megtörtént,
5. a már korábban hitelt nyújtó pénzintézet hozzájárulását az önkormányzat jelzálogjogának ingatlan – nyilvántartásba történő bejegyzéséhez.

**Természetesen a kérelem benyújtását követően kerülhet sor a tényállás teljes körű tisztázására.**

**A kérelem benyújtásának helye:**  
Kaposvár Megyei Jogú Város Polgármesteri Hivatal  
Közigazgatási Igazgatóság Szociális Iroda  
Kaposvár, Fő u. 52. 1. emelet 7. és 6. szoba,   
Tel.: 82/501-501  
e-mail: [lakasugy1@kaposvar.hu](mailto:lakasugy1@kaposvar.hu)

**Ügyintézők:**    (név szerinti bontásban)

|  |  |
| --- | --- |
| Sipos Anita 1. emelet 7. |  |
| Csonka Gáborné Kadaravek Bernadett 1. emelet 6. |  |
| Puskás Andrea 1. emelet 7. |  |

**A kérelem elbírálásának határideje:** kérelem beérkezését követő bizottsági ülés

**Eljárási illeték: Az eljárás illetékmentes.**

**Ügyfélfogadás: A hivatal általános ügyfélfogadási rendje szerint**